stanford-oval/wikipedia huggingface dataset:
דיאנדרה ג'ורדן
קריירת ה-NBA > לוס אנג'לס קליפרס

לאחר שנה אחת בלבד במכללות, העמיד עצמו ג'ורדן לבחירה בדראפט ה-NBA לשנת 2008, ונבחר במקום ה-35 על ידי לוס אנג'לס קליפרס. בעונת הרוקי שלו, שימש ג'ורדן כמחליפו של מרקוס קמבי, מתחת לסלים. הוא שותף ב-53 משחקים, בהם עלה בחמישייה ב-13, וקיבל קרדיט מועט כשעלה לשחק 14.5 דקות בממוצע, בהן רשם 4.3 נקודות ו-4.5 ריבאונדים. הקליפרס סיימו את העונה עם 19 ניצחונות בלבד מול 63 הפסדים והיו לאחת הקבוצות החלשות בליגה.
בעונתו השנייה בליגה, עונת 2009/2010, עזב קמבי את המועדון וכריס קיימן תפס את מקומו כסנטר הפותח. ג'ורדן שותף ב-70 משחקים, בהם עלה ל-16.2 דקות ותרם 4.8 נקודות ו-5.0 ריבאונדים. הוא סייע לקבוצתו לסיים במאזן טוב יותר של 29 ניצחונות מול 53 הפסדים, ובמקום ה-12 במערב, שאינו מוביל להעפלה למשחקי הפלייאוף.
לקראת עונת 2010/2011 שב בלייק גריפין מפציעה שהותירה אותו מחוץ למגרשים בכל העונה הקודמת. ג'ורדן החל להוות בורג משמעותי יותר בקבוצה, כשהפך לשחקן חמישייה ופתח ב-66 משחקים בהם תרם 7.1 נקודות ו-7.2 ריבאונדים והיה לחוסם המצטיין של קבוצתו עם 1.8 למשחק. הקליפרס סיימו את העונה עם 32 ניצחונות, אך פעם נוספת לא העפילו למשחקי הפלייאוף.
בעונת 2011/2012, שהייתה עונה מקוצרת בשל שביתת השחקנים, עלה ג'ורדן בחמישייה הפותחת בכל 66 משחקי העונה הסדירה. עם הגעתו בטרייד של כריס פול תמורת קיימן, אריק גורדון ואל פארוק אמינו, הפכה הקליפרס לכוח משמעותי יותר בליגה. ג'ורדן תרם 7.4 נקודות, 8.3 ריבאונדים והיה פעם נוספת לחוסם המצטיין של קבוצתו עם 2.0 למשחק. הוא סייע לקבוצתו לסיים את העונה עם 40 ניצחונות מול 26 הפסדים בלבד, ובמקום החמישי במערב. במשחקי הפלייאוף גברה הקליפרס על ממפיס גריזליס בשבעה משחקים בסיבוב הראשון, והודחה בסיבוב השני בסוויפ של 0–4 מול סן אנטוניו ספרס. ג'ורדן פתח בחמישייה בכל 11 המשחקים, ותרם 4.5 נקודות ו-5.3 ריבאונדים בלבד למשחק.
קריירת ה-NBA > דאלאס מאבריקס

בקיץ 2018 חתם ג'ורדן על חוזה בדאלאס מאבריקס, לאחר 10 עונות עם הקליפרס.
קריירת ה-NBA > ניו יורק ניקס

בפברואר 2019, לאחר כחצי עונה בדאלאס, הועבר לניו יורק ניקס יחד עם דניס סמית', וסלי מת'יוז ושתי בחירות דראפט עתידיות, בתמורה לקריסטפס פורזינגיס, טים הארדוויי, קורטני לי וטריי ברק.
קריירת ה-NBA > ברוקלין נטס

ב-6 ביולי 2019 חתם על חוזה בברוקלין נטס. ביוני 2020 הודיע כי נדבק בנגיף הקורונה, ועל כן לא ישתתף עם קבוצתו במשחקי המשך עונת 2019/2020 ב"בועה באורלנדו". בספטמבר 2021 הועבר בטרייד לדטרויט פיסטונס, ומיד שוחרר ממנה.
קריירת ה-NBA > לוס אנג'לס לייקרס

ב-9 בספטמבר 2021, יומיים לאחר שחרורו מהפיסטונס, חתם ג'ורדן על חוזה בלוס אנג'לס לייקרס. ב-1 במרץ 2022 שוחרר מהקבוצה.
קריירת ה-NBA > פילדלפיה 76'

ב-3 במרץ 2022 חתם ג'ורדן בפילדלפיה 76' עד לסוף העונה וחזר לשתף פעולה תחת המאמן דוק ריברס.
קריירת ה-NBA > דנבר נאגטס

ב-12 ביולי 2022 חתם בדנבר נאגטס.
ב-13 ביוני 2023 זכה באליפות הראשונה שלו עם דנבר נאגטס.
חיים אישיים

ג'ורדן הוא טבעוני ואף משקיע של חברת ביונד מיט לפיתוח של חלופות מהצומח לבשר.(הקישור אינו פעיל)(הסרטון לא זמין)
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007/2008 | טקסס A&M | 35 | 21 | 20.1 | 0.617 | – | 0.437 | 6.0 | 0.4 | 0.2 | 1.3 | 7.9 |
| קריירה | קריירה | 35 | 21 | 20.1 | 0.617 | – | 0.437 | 6.0 | 0.4 | 0.2 | 1.3 | 7.9 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | קליפרס | 53 | 13 | 14.5 | 0.633 | 0.000 | 0.385 | 4.5 | 0.2 | 0.2 | 1.1 | 4.3 |
| 2009/2010 | קליפרס | 70 | 12 | 16.2 | 0.605 | 0.000 | 0.375 | 5.0 | 0.3 | 0.2 | 0.9 | 4.8 |
| 2010/2011 | קליפרס | 80 | 66 | 25.6 | 0.686 | 0.000 | 0.452 | 7.2 | 0.5 | 0.5 | 1.8 | 7.1 |
| 2011/2012 | קליפרס | 66 | 66 | 27.2 | 0.632 | 0.000 | 0.525 | 8.3 | 0.3 | 0.5 | 2.0 | 7.4 |
| 2012/2013 | קליפרס | 82 | 82 | 24.5 | 0.643 | 0.000 | 0.386 | 7.2 | 0.3 | 0.6 | 1.4 | 8.8 |
| 2013/2014 | קליפרס | 82 | 82 | 35.0 | 0.676 | 0.000 | 0.428 | 13.6 | 0.9 | 1.0 | 2.5 | 10.4 |
| 2014/2015 | קליפרס | 82 | 82 | 34.4 | 0.710 | 0.250 | 0.397 | 15.0 | 0.7 | 1.0 | 2.2 | 11.5 |
| 2015/2016 | קליפרס | 77 | 77 | 33.7 | 0.703 | 0.000 | 0.430 | 13.8 | 1.2 | 0.7 | 2.3 | 12.7 |
| 2016/2017 | קליפרס | 81 | 81 | 31.7 | 0.714 | 0.000 | 0.482 | 13.8 | 1.2 | 0.6 | 1.7 | 12.7 |
| 2017/2018 | קליפרס | 77 | 77 | 31.5 | 0.645 | 0.000 | 0.580 | 15.2 | 1.5 | 0.5 | 0.9 | 12.0 |
| 2018/2019 | דאלאס | 50 | 50 | 31.1 | 0.644 | 0.000 | 0.682 | 13.7 | 2.0 | 0.7 | 1.1 | 11.0 |
| 2018/2019 | ניו יורק | 19 | 19 | 25.9 | 0.634 | 0.000 | 0.773 | 11.4 | 3.0 | 0.5 | 1.1 | 10.9 |
| 2019/2020 | ברוקלין | 56 | 6 | 22.0 | 0.666 | 0.000 | 0.680 | 10.0 | 1.9 | 0.3 | 0.9 | 8.3 |
| 2020/2021 | ברוקלין | 57 | 43 | 21.9 | 0.763 | 0.000 | 0.500 | 7.5 | 1.6 | 0.3 | 1.1 | 7.5 |
| 2021/2022 | לייקרס | 32 | 19 | 12.8 | 0.674 | 0.000 | 0.462 | 5.4 | 0.4 | 0.3 | 0.8 | 4.1 |
| 2021/2022 | פילדלפיה | 16 | 1 | 13.4 | 0.593 | 0.000 | 0.714 | 5.8 | 0.5 | 0.1 | 0.6 | 4.6 |
| 2022/2023 | דנוור | 39 | 8 | 15.0 | 0.765 | 1.000 | 0.458 | 5.2 | 0.9 | 0.3 | 0.6 | 5.1 |
| קריירה |  | 1,019 | 784 | 26.3 | 0.675 | 0.154 | 0.475 | 10.2 | 0.9 | 0.5 | 1.5 | 9.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | קליפרס | 11 | 11 | 22.6 | 0.525 | 0.000 | 0.333 | 5.3 | 0.4 | 0.6 | 1.6 | 4.5 |
| 2012/2013 | קליפרס | 6 | 6 | 24.0 | 0.455 | 0.000 | 0.222 | 6.3 | 0.2 | 0.2 | 1.7 | 3.7 |
| 2013/2014 | קליפרס | 13 | 13 | 34.0 | 0.730 | 0.000 | 0.434 | 12.5 | 0.8 | 0.9 | 2.5 | 9.6 |
| 2014/2015 | קליפרס | 14 | 14 | 34.4 | 0.716 | 0.000 | 0.427 | 13.4 | 1.1 | 1.1 | 2.4 | 13.1 |
| 2015/2016 | קליפרס | 6 | 6 | 33.0 | 0.632 | 0.000 | 0.373 | 16.3 | 1.8 | 1.2 | 2.7 | 11.7 |
| 2016/2017 | קליפרס | 7 | 7 | 37.7 | 0.705 | 0.000 | 0.393 | 14.4 | 0.7 | 0.4 | 0.9 | 15.4 |
| 2021/2022 | פילדלפיה | 3 | 2 | 10.3 | 1.000 | 0.000 | 0.000 | 2.3 | 0.3 | 0.0 | 0.7 | 3.3 |
| 2022/2023 | דנוור | 4 | 0 | 3.5 | 0.667 | 0.000 | 0.500 | 1.0 | 0.3 | 0.0 | 0.3 | 1.3 |
| קריירה |  | 64 | 59 | 28.5 | 0.668 | 0.000 | 0.405 | 10.3 | 0.8 | 0.7 | 1.9 | 9.0 |
הערות שוליים

↑  ביוגרפיה באתר NBA.com(הקישור אינו פעיל, 24.6.2020)
↑  2007-08 Texas A&M Aggies Roster and Stats
↑  2007-08 Big 12 Conference Season Summary
↑  2010-11 Los Angeles Clippers Roster and Stats
↑  2011-12 Los Angeles Clippers Roster and Stats
↑  ג'ורדן חותם על חוזה בדאלאס, באתר הרשמי של ה-NBA,‏ 1 ביולי 2018
↑  פורזינגיס עבר לדאלאס תמורת ג'ורדן וסמית', באתר ערוץ הספורט, 1 בפברואר 2019
↑  ברוקלין מחתימה את ג'ורדן, באתר הקבוצה, 6 ביולי 2019
↑  ג'ורדן ודינווידי מודיעים כי חלו בקורונה, באתר ESPN,‏ 30 ביוני 2020
↑  DeAndre Jordan Brings Plant-Based Lifestyle to Brooklyn Net, CU360, March 23, 2020
| נבחרת ארצות הברית – האלופה האולימפית - ריו דה ז'ניירו (2016) |
| --- | --- | --- |
|  1  •  2  •  3  •  4 באטלר •  5 דוראנט •  6 ג'ורדן •  7 לאורי •  8 בארנס •  9 דרוזן •  10 אירווינג •   11 תומפסון •  12 קאזינס • 13 ג'ורג' •  14 גרין • 15 אנתוני • מאמן: ששבסקי |  1  •  2  •  3  •  4 באטלר •  5 דוראנט •  6 ג'ורדן •  7 לאורי •  8 בארנס •  9 דרוזן •  10 אירווינג •   11 תומפסון •  12 קאזינס • 13 ג'ורג' •  14 גרין • 15 אנתוני • מאמן: ששבסקי | ארצות הברית |
דייוויד גארט

| --- | --- |

 לידה:  4 בספטמבר 1980 (בן 44) אאכן, נורדריין-וסטפאליה, גרמניה המערבית 
 שם לידה:  דוד בונגארץ
 מוקד פעילות:  גרמניה 
 תקופת הפעילות:  מ-1988 
 מקום לימודים:  בית הספר ג'וליארד, Einhard-Gymnasium (Aachen) 
 סוגה:  מוזיקה קלאסית 
 שפה מועדפת:  גרמנית 
 כלי נגינה:  כינור 
 חברת תקליטים:  דקה רקורדס 
 פרסים והוקרה:  מסדר ההצטיינות של נורדריין-וסטפאליה (2011)  פרס התרבות האירופי (2021)  פרס אקו קלאסיק - קלאסיקה ללא גבולות (2008)  דב ברלין (2020)  נוצת הזהב (2009)  פרס המוזיקה של פרנקפורט (2017)  בפסקה זו 2 רשומות נוספות שטרם תורגמו 
 www.david-garrett.com
 פרופיל ב-IMDb
 
דייוויד גארט (באנגלית: David Garrett, נולד בשם דויד בונגארץ, בגרמנית: David Bongartz; ‏ נולד ב-4 בספטמבר 1980) הוא כנר וירטואוז גרמני עם שורשים צפון-אמריקאיים. בד בבד עם עיסוקו העיקרי כמבצע של מוזיקה קלאסית, משתדל גארט לקרב אליה את הנוער ואת כלל הציבור על ידי עיבודים לכינור של מוזיקת פופ, רוק, ג'אז ומוזיקה לסרטים או על ידי רפרטואר משולב - crossover music - מוזיקה קלאסית יחד עם ז'אנרים מוזיקליים אחרים). הוא מכונה בבריטניה "דייוויד בקהאם של המוזיקה הקלאסית" ונוהג להופיע לעיתים קרובות בתלבושת בלתי פורמלית, עם מכנסי ג'ינס מגפיים, כובעים, בנדנה ותספורות שונות.
רקע משפחתי, שנות ילדותו ולימודיו

נולד בעיר הגרמנית אכן כדויד בונגארץ, בנם השני של גאורג פטר בונגארץ ודאב גארט. אביו הוא עורך דין גרמני, שהיה במקביל כנר ומורה לכינור ומנהל של בית מכירות פומביות לכינורות. אמו היא רקדנית בלט אמריקאית לשעבר.
את שיעורי הכינור הראשונים קיבל מאביו בגיל 4 בעזרת כינור שנקנה תחילה עבור אחיו הבכור, אלכסנדר. אולם היה זה דוד גארט הצעיר שגילה כישרון של ילד פלא ולכן אביו הפנה אותו להמשך לימודים אצל המורה ההולנדית קוזי וייזנבק. בין השנים 1990–1991 למד אצל זכר ברון באקדמיות למוזיקה בליבק ובקולג' המלכותי למוזיקה בלונדון. החל משנת 1992 היה לתלמידה של אידה הנדל.
בגיל 10 ערך את הופעת הבכורה שלו עם התזמורת הפילהרמונית של המבורג בניצוחו של גרד אלברכט, כשניגן נעימות צועניות מאת פבלו סרסטה - Zigeunerweisen. אז אימץ כשם אמנותי את שם המשפחה של אמו - גארט. באותה תקופה ניגן גארט קונצ'רטו לכינור מאת מוצרט תחת שרביטו של קלאודיו אבדו. יהודי מנוחין שיבח אותו וטען כי הוא "גדול הכנרים של דורו".
ב-1999 עבר לגור בניו יורק ונרשם ללימודי מוזיקולוגיה והלחנה (בכיתה של אריק איווייזן) בבית הספר ג'וליארד בניו יורק, בניגוד לרצון אביו.
גארט השתלם גם באמנות הכינור בכיתות של יצחק פרלמן ושל אייזק שטרן. על מנת לממן את לימודיו ב"ג'וליארד", שנמשכו עד שנת 2004, עבד גארט כספרן, דוגמן (של בית האפנה ארמני, בין השאר) וכמוזיקאי רחוב.
בחודשי הקיץ בשנים 1997, 1998, 1999, 2002 השתתף גארט בישראל, כתלמיד בכיתות האמן בקשת אילון.
קריירה

בגיל 13 הקליט שני תקליטורים ולאחר מכן הופיע בטלוויזיה הגרמנית וההולנדית וניגן בפני נשיא גרמניה, פון ויצזקר. אז הוענק לו לשימוש הכינור "סאן לורנצו" מתוצרת סטרדיווארי. כבר בגיל 13 הוחתם על חוזה בלעדי עם חברת דויטשה גרמופון, ובגיל 15 הקליט בשבילה את ה-24 קפריצ'י מאת פאגאניני ובגיל 16 ניגן בדלהי ובמומבאי עם הפילהרמונית של מינכן תחת ניצוחו של זובין מהטה בחגיגות חמישים השנים לעצמאותה של הודו.
בשנת 1999 ניגן עם התזמורת הסימפונית של רדיו ברלין בניהולו של רפאל פריבק דה בורגוס וזכה לשבחים נלהבים מן המבקרים. הצלחה זו הובילה להזמנה להופעה בתערוכת 2000 בהנובר ובגיל 21 לנגן סולן בפסטיבל הפרומס של ה-BBC.
גארט עשה מאמצים מיוחדים להפיץ את בשורת המוזיקה הקלאסית בקרב הנוער בן זמנו, בין השאר על ידי "מוזיקת קרוסובר" (crossover music), לרבות מנגינות מקוריות ועיבודים לכינור לשירי פופ ורוק ידועים (של להקות או זמרים כמו "נירוואנה", "ארוסמית", "מטליקה", יו 2,לד זפלין, מייקל ג'קסון) או שילוב של רפרטואר קלאסי ומקצבים קלאסיים עם רפרטואר ומקצבים מן המוזיקה הקלה כולל ז'אנרים של פופ ורוק, ומוזיקת ג'אז (למשל מן הז'אנר "ריתם אנד בלוז"). יחד עם תזמורת משלו, המורכבת ממקלדת, גיטרה ותופים, נתן הופעות שכללו סונאטות קלאסיות בליווי פסנתר עם כנף, עיבודים ומנגינות פרי עטו, וכן המנגינה "Nothing Else Matters" של להקת מטליקה.
בשנת 2003 זכה גארט בפרס לקומפוזיציה של בית הספר ג'וליארד עם פוגה לכינור שהלחין בסגנונו של באך.
בשנת 2010 נכנס דייוויד גארט לספר השיאים של גינס על נגינה המהירה ביותר של הקטע "מעוף הדבורה" מאת רימסקי קורסקוב: 66 שניות. ב-19 במאי בשנת 2012 קיבל דייוויד את הכבוד לנגן לצד ג'ונס קאופמן (שירה) את המנון ליגת האלופות בטקס הפתיחה של גמר ליגת האלופות במינכן בין באיירן מינכן לצ'לסי.
ב-2013 כיכב בתפקיד פאגאניני בסרט כינורו של השטן.
קריירה > כינורותיו

גארט מנגן בדרך כלל על כינור פרי תוצרתו של ג'ובאני בטיסטה גואדניני משנת 1772, שהוא קנה בשנת 2003 תמורת מיליון דולר.
כינור זה ניזוק קשות בתאונה ב-27 בדצמבר 2007, שבה הכנר נפל תוך כדי ירידה בריצה על מדרגות אחרי הופעה באולם ברביקן בלונדון. תיקון הכינור נמשך כשמונה חדשים ועלה כ-120,000 דולר. בזמן התיקון נאלץ הכנר להחליפו זמנית בכלי אחר של סטרדיווארי ("אדולף בוש") משנת 1716. בסתיו 2007 נבחר גארט על ידי חברת מונטגראפה לשגריר שלה לצורך השקת עט נובע חדש מן האוסף "מנחה לסטרדיווארי". בהזדמנות זו קיבל גארט כינור סטרדיווארי מן האוסף " לי ארקי די פאלאצו קומונאלה"
(Gli Archi di Palazzo Comunale).
נמנה עם חבר השופטים בתחרות התשיעית הנועדת לקדם קריירות של מוזיקאים עצמאיים ("אינדי")
(independentmusicawards) בארצות הברית ובתחרות הבינלאומית למוזיקה בקלן.
ב-2010 ביולי הקליט אלבום חדש בשם "סימפוניות רוק".
פרסים ואותות כבוד

מרץ 2008 - הפרס של רדיו רגנבוגן (גרמניה)
אוקטובר 2008 - הפרס הגרמני Echo Classics -(אקו קלאסיקס) קטגוריה "קלאסי ללא גבולות"
נובמבר 2008 - איש השנה במוזיקה של מגזין האופנה GQ (ארצות הברית)
מאי 2009 - הפרס הגרמני "נוצת הזהב" (Goldene Feder)
מאי2009 - הפרס "קשת הזהב" (Goldener Geigenbogen)
ינואר 2010 - פרס מצלמת הזהב בקאן - למיטב המוזיקה הבינלאומית
2008, 2010 - "הכנר המהיר בעולם" - בספר השיאים של גינס
דיסקוגרפיה > אלבומי אולפן

1995: Mozart: Violinkonzerte KV 218 und 271a, Sonate für Klavier und Violine B-Dur KV 454
1995: Violin Sonata
1997: Paganini Caprices
2001: Tchaikovsky, Conus: Violin Concertos
2002: Pure Classics
2006: Free
2007: Virtuoso
2008: Encore
2009:David Garrett:Live in Berlin
2009: Classic Romance
2010: Rock Symphonies
2011: Legacy
2012: Music
2013: 14
דיסקוגרפיה > עוד אלבומים

Nokia Night of the Proms 2004
The New Classical Generation 2008 2008
דיסקוגרפיה > באלבומים עם אחרים

2008: "Tenor at the Movies" ‏ בקטע "Parla Più Piano" - נושא מן הסרט הסנדק")
עם ג'ונתן אנזל, בקטע נושא Sé מן הסרט "סינמה פרדיסו")
2008: עם ויל מרטין - בקטע A New World מן הסרט "סינמה פרדיסו"
דיסקוגרפיה > DVD

David Garrett Live - In Concert & In Private 2009
David Garrett: Rock Symphonies – Open Air Live 2011
הערות שוליים

↑  הביוגרפיה באתר הרשמי
↑  ביוגרפיה באתר הרשמי
↑  ביוגרפיה באתר הרשמי
↑  The Devil's Violinist, IMDb
↑  כתבה באתר התקשורת פרס
| --- | --- |
בקרת זהויות :  PLWABN: 9810571403805606  BnF: cb139781374 (data)  CiNii: DA11301880  GND: 134957903  ISNI: 0000 0003 6859 1380  LCCN: no98104225  MusicBrainz: 88be1fb5-0112-4549-9608-526591c7f415  NKC: xx0072951  NLK: KAC201608270  SUDOC: 157615545  VIAF: 49416643   WorldCat (עם VIAF): 49416643 
דייוויד גארט בהופעה בעיר קלן
האנה טיילור-גורדון

| --- | --- |
אין תמונה חופשית
 לידה:  6 במרץ 1987 (בת 37) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1991 
 מקום לימודים:  יוניברסיטי קולג' לונדון  האקדמיה למוזיקה ולאמנויות הדרמה של לונדון  מכון לי סטרסברג לתיאטרון ולקולנוע 
 פרופיל ב-IMDb
 
האנה טיילור-גורדון (באנגלית: Hannah Taylor-Gordon; נולדה ב-6 במרץ 1987) היא שחקנית עבר אנגלייה. היא עשתה את הופעת הבכורה שלה בסרט משנת 1993 בית הרוחות. היא ידועה בעיקר בזכות תפקידה בתור אנה פרנק במיני-סדרה "אנה פרנק: הסיפור המלא", עליה קיבלה מועמדות הן לאמי והן לגלובוס הזהב.
ב-2012 היא גילמה את ליידי מקבת' בגרסת הקולנוע עטורת הפרסים הטרגדיה של מקבת.
קריירה

טיילור-גורדון משחקת מאז שהייתה בת ארבע. תפקיד המשחק הראשון שלה היה בסדרת הטלוויזיה הבריטית Casualty. תפקידה הקולנועי הראשון היה בסרט "בית הרוחות" מ-1993, שם גילמה את בלנקה טרובה הצעירה. היא שיחקה בתפקידים קטנים בסרט ארבע חתונות ולוויה וב "פרנקנשטיין של מרי שלי".
טיילור-גורדון ידועה בעיקר בזכות גילום דמותה של אנה פרנק במיני-סדרה "אנה פרנק: הסיפור המלא" משנת 2001, שזיכה אותה במועמדויות הן לגלובוס הזהב והן לפרסי אמי. במיני-סדרה כיכבו יחד בן קינגסלי, ברנדה בלת'ין, ולילי טיילור.
טיילור-גורדון כיכבה בתור לינה בסרט "יעקב השקרן" משנת 1999, לצידו של רובין ויליאמס. היא גילמה קורבן שואה גם בסרט הזה וגם ב'אנה פרנק הסיפור המלא'. בסרט "המעבר הסודי" משנת 2004, טיילור-גורדון שיחקה בתפקיד משנה לצד ג'ון טורטורו.
בשנת 2005, טיילור-גורדון שיחקה בסרט "האמנות היפה של האהבה". היא גילמה את איירין, יחד עם נטליה טנה, מרי ניג'י וג'קלין ביזט.
בשנת 2012, טיילור-גורדון גילמה את ליידי מקבת' בסרט 'הטרגדיה של מקבת', שזכה בפרסים עבור הסרט הטוב ביותר, השחקן הטוב ביותר והבמאי הטוב ביותר בפסטיבל הסרטים בלוס אנג'לס. היא גם שיחקה את סטלה בהפקה של רדיו בי בי סי 4 'The Cazalets'.
חיים אישיים

האנה טיילור גורדון נולדה בלונדון. היא בתם של אנדרו, יזם, וקלייר גורדון, עקרת בית. היא למדה תולדות אמנות ואיטלקית באוניברסיטת קולג' בלונדון והוכשרה בבית הספר למשחק בניו יורק, מכון לי סטרסברג לתיאטרון ולקולנוע בשנת 2008. היא סיימה את לימודיה ב-2012 ב האקדמיה למוזיקה ולאמנויות הדרמה של לונדון וכעת היא מתגוררת בלוס אנג'לס ובלונדון.
האנה נשואה לעורך הדין היהודי אמריקאי בן רובינפלד ולהם שתי בנות.
דרונטן

דרונטן (בהולנדית: ‏Drontenקובץ:255 Dronten.ogg‏Ⓘ‏) היא רשות מקומית ועיר במחוז פלבולנד שבהולנד. שטחה המוניציפלי כולל את העיר דרונטן עצמה ואת הכפרים בידינגהויזן (Biddinghuizen) וסוויפטרבנט (Swifterbant).
היסטוריה

תוכניות ראשונות להקמתה של דרונטן נעשו כבר במחצית הראשונה של שנות החמישים והתוכניות להקמת מרכז העיר החלו ב-1958.
עבודות הבנייה של העיר החלו ב-1960 וכבר מההתחלה התנהל דיון אם דרונטן תהייה עיר או עיירה. בתוכניות הראשונות דובר על אוכלוסייה של 15,000 תושבים ובתוכניות מאוחרות יותר צפו גידול עד ל-30,000 תושבים. בתחילה תוכנן להקים עשרה כפרים קטנים סביב לעיירה מרכזית, אך מספרם הופחת עקב שיקולי תחבורה ומהניסיון שנצבר בהקמת נורדוסטפולדר. בסופו של דבר הוחלט להקים שני כפרים קטנים, בידינגהויזן וסוויפטרבנט ועיירה גדולה, דרונטן. ב-1 בינואר 1972 ניתן לדרונטן שמה באופן רשמי.
ב-1995 אירחה בידינגהויזן שבתחומי דרונטן את הג'מבורי ה-18 של תנועת הצופים העולמית, בו השתתפו 28,9602 צופים מ-166 מדינות. בתחומי בידינגהויזן שוכן גם פארק השעשועים ווליבי הולנד.
ערים תאומות

יפן אוגטה (אנ'), אקיטה, יפן.
הערות שוליים

↑  משרד הסטטיסטיקה של הולנד
| --- | --- |
בקרת זהויות :  NLI: 987007557208005171  GND: 4273357-1  MusicBrainz: 3e7cbcab-be97-4eb3-8899-6d71cd88f2da  NKC: ge1137392  VIAF: 126676755   WorldCat (עם VIAF): 126676755
דלתא בברבור

δ בברבור (פאוואריס) הוא כוכב בקבוצת הכוכבים ברבור (סיגנוס), שבהירות נראיתו, מדרגה 2.87, היא הרביעית בעוצמתה בקבוצה, והוא מציין את הכנף המערבית של הברבור. במקור לא היה שם רשמי ל δ בברבור, הוא היה חלק מהאסטריזם "אל-פאוואריס" שמשמעות שמו היה "הרוכבים" בערבית הילידית. בשנת 2016 הוחלט רשמית שהשם ייצג את δ בברבור A בפרט.
תכונות

δ בברבור הוא למעשה מערכת בת שלושה כוכבים במרחק של כ-165 שנות אור ממערכת השמש. את הכוכב הבהיר (והיחיד שנראה לעין ללא ציוד עזר) δ בברבור A מקיפים שני כוכבים עמומים בהרבה: δ בברבור B ו-δ בברבור C. גילה של המערכת מוערך בכ-200 מיליון שנים. בין השנים 11,000 ו-12,000 לספירה יהיה δ בברבור הכוכב הבהיר הקרוב ביותר לקוטב השמיימי הצפוני והוא יראה בחצי הכדור הצפוני כל הלילה לאורך כל השנה.
תכונות > תכונות δ בברבור A

δ בברבור A הוא תת-ענק לבן-כחלחל מסוג ספקטרלי A0 IV או B9.5 IV, מסתו קרובה ל-3 מסות שמש ורדיוסו כ-5 רדיוסי שמש. טמפרטורת פניו כ-10,100 קלווין והוא מאיר בעוצמה של פי 150 מעוצמת ההארה של השמש באור נראה, ומעט יותר מכך בצירוף הקרינה בתחום העל-סגול. תצפיות שונות נתנו דרגות בהירות שונות בין 2.85 ו-2.89, כך שהוא חשוד ככוכב משתנה, אך לא ידוע אם הוא אכן כוכב משתנה ואם כן אז מאיזה סוג. נראה שהכוכב נמצא כבר לקראת סיום שלב היתוך המימן שבליבתו להליום והוא בתחילתו של תהליך התקררות והתנפחות בדרך להפוך לענק אדום.
תכונות > תכונות δ בברבור B

δ בברבור B הוא כוכב הסדרה הראשית לבן-צהבהב מסוג ספקטרלי F1 V והוא מקיף את δ בברבור A במסלול אליפטי למדי כך שהמרחק ביניהם נע בין 80 ל-220 יחידות אסטרונומיות (מפעמים ועד פי 5.5 מהמרחק של פלוטו מהשמש) בזמן הקפה של כ-780 שנים. מסוגו הספקטרלי נראה שמסתו היא כ-1.6 מסות שמש וטמפרטורת פניו כ-7,300 קלווין. מהטמפרטורה ועוצמת ההארה שעומדת על בערך פי 7 מעוצמת ההארה של השמש, ניתן לחשב את רדיוסו שעומד על כ-1.7 רדיוסי שמש. גם בהירותו של δ בברבור B דווחה בעבר כמשתנה בין דרגות בהירות 6.3 ו-8.5 והוא סווג כחשוד ככוכב משתנה, אך הדיווחים הם ישנים למדי וייתכן שאינם אמינים. במרחק זוויתי של כ-3 שניות קשת מ- δ בברבור A, ניתן להבחין בו בקלות באמצעות טלסקופ חובבים.
תכונות > תכונות δ בברבור C

δ בברבור C נמצא במרחק זוויתי של כדקת קשת מ- δ בברבור A ובהירותו היא מדרגה 12. לא ידוע עליו הרבה, אך מבהירותו הנמוכה ששקולה לכ-3 מאיות מעוצמת ההארה של השמש, נראה שהוא ננס אדום עם מסה של פחות מחצי מסת שמש ורדיוס של פחות מחצי רדיוס שמש. המרחק בינו ובין השניים האחרים הוא לפחות 3,000 יחידות אסטרונומיות.
הערות שוליים

1 2 3  SIMBAD: δ Cygni
↑  P. J. Grosbol: Space velocities and ages of nearby early-type stars, Astronomy & Astrophysics Supplement Series, vol. 32, p. 417 (1978)
1 2  B. D. Mason, G. L. Wycoff, W. I. Hartkopf, G. G. Douglass & C. E. Worley: The Washington Visual Double Star Catalog, The Astronomical Journal, Vol. 122, Iss. 6, p. 3466 (2001)
1 2 3 4 5  M. Challouf, N. Nardetto, D. Mourard, D. Graczyk, H. Aroui, O. Chesneau, O. Delaa, G. Pietrzyński, W. Gieren, R. Ligi, A. Meilland, K. Perraut, I. Tallon-Bosc, H. McAlister, T. ten Brummelaar, J. Sturmann, L. Sturmann, N. Turner, C. Farrington, N. Vargas & N. Scott: Improving the surface brightness-color relation for early-type stars using optical interferometry, Astronomy & Astrophysics, Vol. 570, id. A104, p. 3 (2014)
↑  H. A. Abt, H. Levato & M. Grosso: Rotational Velocities of B Stars, The Astrophysical Journal, Vol. 573, Iss. 1, p. 359 (2002)
↑  SIMBAD: ADS 12880B
↑   {\frac {R}{R_{\odot }}}={\sqrt {\frac {L}{L_{\odot }}}}\cdot \left({\frac {T_{\odot }}{T}}\right)^{2}משוער על פי היחס
1 2  משוער על פי סוג ספקטרלי
1 2  General Catalogue of Variable Stars: δ Cygni
↑  O. Yu.Malkov, V. S. Tamazian, J. A. Docobo & D. A. Chulkov: Dynamical masses of a selected sample of orbital binaries, Astronomy & Astrophysics, Vol. 546, id. A69
↑  B. D. Mason, G. L. Wycoff, W. I. Hartkopf, G. G. Douglass & C. E. Worley: The Washington Visual Double Star Catalog, The Astronomical Journal, Vol. 122, Iss. 6, p. 3466 (2001)
דמוגרפיה של הולנד

| --- | --- |

 מדינה:  הולנד הולנד
 נתונים לתאריך:  הערכה 1 באוקטובר 2024
 נתונים
 אוכלוסייה:  18,258,432
 צפיפות:  439.51
 תוחלת חיים בלידה:  82.5
 דירוג תוחלת חיים:  22
 HDI:  0.946
 דירוג HDI:  10
 שיעור ילודה ל-1,000:  10.83
 שיעור תמותה ל-1,000:  8.66
 שיעור פריון:  1.78
 תמותת תינוקות ל-1,000:  3.62
 שיעור הגירה נטו ל-1,000:  1.95
 התפלגות גילאים
 0-14 שנים:  15.03
 15-24 שנים:  12.06
 25-54 שנים:  38.53
 55-64 שנים:  13.89
 65+ שנים:  20.50
 יחס גברים/נשים
 יחס כללי:  0.98
 יחס בלידה:  1.05
 יחס 0-14 שנים:  1.05
 יחס 15-24 שנים:  1.04
 יחס 25-54 שנים:  1.01
 יחס 55-64 שנים:  0.99
 יחס +65 שנים:  0.82
 שפות
 שפות רשמיות:  הולנדית 
 שפות מדוברות:  הולנדית 
 
אוכלוסיית הולנד מתרכזת באזור קטן. הדמוגרפיה של הולנד מתאפיינת כיום בעליית תוחלת החיים (גבר 80.5 שנים ואישה 83.6 שנים), ירידה בשיעורי הילודה ועלייה באחוזי ההגירה.
צפיפות האוכלוסייה

צפיפות האוכלוסין בהולנד גבוהה, בהולנד חיים כ-17,418,465 איש ב-41,526 קמ"ר. צפיפות של 421 איש לקמ"ר.
כפתרון לבעיית הצפיפות, נוהגת הולנד לייבש שטחים ממימיה הטריטוריאליים ולהופכם ליבשה.
למרות העובדה שהולנד היא מדינה צפופה, אין בה עיר אחת שיש בה יותר ממיליון איש. ארבע ערים גדולות הן: (אמסטרדם, רוטרדם, האג ואוטרכט) שהם חלק מהמטרופולין רנסטאד שמונה כ-7 מיליון איש.
שיעורי לידה ותמותה

כמו בשאר מדינות אירופה, אוכלוסיית הולנד מתבגרת ושיעורי הלידה הולכים ופוחתים. תוחלת החיים גדלה בזכות התפתחות הרפואה והולנד קלטה הגירה. למרות התפתחויות אלו ובנוסף לריבוי הטבעי הקטן שלאחר מלחמת העולם השנייה הייתה עלייה קטנה ביותר במספר התושבים בהולנד: הריבוי הטבעי ב-2020 היה הקטן ביותר מאז שהחלו למדוד ב-1900.
בעיות הדמוגרפיה האלו יחד עם השלכות מדיניות של הביטוח הלאומי גרמו לבעיה: מספר האנשים בגילאי העבודה הולך ופוחת. בנוסף לכך גרמה מדיניות הפנסיה לבעיה אחרת: בעוד שמספר האנשים העובדים למען גיל הפנסיה ילך ויפחת יהיו יותר אנשים שיקבלו את הפנסיות. כיום מנסים לפתור את הבעיה באמצעות רפורמות במדיניות הפנסיה.
ב-2020 היו בהולנד 154,839 לידות ו-151,736 מיתות. שיעור הפריון הוא 1.66 צאצאים לאישה. ב-2007, 20% מאוכלוסיית הולנד היו אזרחים להורים לא ממוצא הולנדי.
הגירה

מהגרים להולנד מארצות רבות, אולם ההגירה היא בעיקרה שלילית: ב-2005 121,000 איש עזבו את הולנד לעומת 94,000 שנכנסו אליה. מתוך 100,000 המהגרים שבאו להולנד 66,000 מהם באו מאירופה, מאמריקה, מיפן ומאוקיאנה ו34,000 ממדינות אחרות (בעיקר ממדינות מתפתחות). מתוך 132,000 איש שעזבו את הולנד ב-2006 94,000 עזבו לשאר ארצות אירופה, אמריקה, יפן ואוקיאנה ו37,000 לארצות אחרות.
מספר גדול של מהגרים באו להולנד ממערב אירופה ובעיקר מגרמניה ומבלגיה. היו ארבעה גלי הגירה להולנד מארצות לא-מערביות:
בשנות ה-40 מאינדונזיה שרק נוסדה ומאיי מאלוקו.
בשנות ה-60 וה-70 ממרוקו ומטורקיה. מהגרים אלו היו מהגרי עבודה ולכן והצפי מהם היה שישובו לארצות מוצאם, רבים אכן עשו כן אך מעטים נותרו בהולנד והקימו משפחות בשנות ה-80 וה-90.
בשנות ה-70 וה-80 מסורינאם ומהאנטילים ההולנדיים. לתושבי מדינות אלו היה עדיין דרכון הולנדי והם חשבו שעתידם יהיה טוב יותר בהולנד.
בשנות ה-90 מחפשי מקלט מדיני.